Nes (Romerike)

Nes er en kommune på Romerike i Viken fylke. Nes ligger historisk i Akershus og har vært en del av alle administrative regioner med dette navnet siden middelalderen. Kommunen grenser i nord til Eidsvoll og Nord-Odal, i øst til Sør-Odal og Eidskog, i sør til Aurskog-Høland og Lillestrøm, og i vest til Ullensaker.


== Geografi ==
Kommunens høyeste punkt er Ursknappen 501 meter over havet, på grensa til Nord-Odal.


=== Klima ===
Nes har innlandsklima med stor forskjell mellom sommer og vintertemperatur. Relativt lite nedbør er synlig med normalt betydelig lavere snødybde vinterstid sammenlignet med omkringliggende områder i Viken. Noe av årsaken er delvis regnskygge. Vintrene er normalt kalde med flere kuldeperioder.
Sommeren er normalt varm og har betydelige forskjeller mellom dag- og nattetemperatur.
Nes kommune er en av kommunene i Norge med flest registrerte lynnedslag i året.
Nes innehar kulderekorden for Akershus fylke. På Vormsund ble det målt −37,5 grader 9. februar 1966.


== Historie ==
Kommunens navn kommer fra Nes prestegård på tangen mellom Vorma og Glomma der Nes kirkeruiner ligger i dag. Prestegården ble senere flyttet til Disen.
Tettstedet Vormsund var det opprinnelige kommunesenteret i Nes herred, men stasjonsbyen Årnes overtok gradvis etter at Kongsvingerbanen ble bygget. I dag finner en rådhus og kommunesentrum i Årnes, som opprinnelig var kapellani under det daværende hovedsognet Nes med sentrum ved Vormsund. I dag er Årnes prostesete for prosten i Østre Romerike prosti. Kampå i Fenstad, Brårud, Opakermoen og Skogrand i Skogbygda (Ingeborgrud) er mindre tettsteder i nordre og østre del av kommunen og i sør og i øst finner vi de større tettstedene Auli, Haga, Tomteråsen og Neskollen. Svanfossen som regulerer Norges største innsjø Mjøsa ligger i Fenstad. Årnes kjennetegnes fortsatt i dag som en stasjonsby fra det 19. århundre, mens Nes hovedsogn utpreges av monumentalbygninger i og omkring Vormsund, bl.a Nes kirkeruiner, Nes kirke, Ullershov og Disen gårder.
Høsten 1903 var Syversrudfenomenet på Syversrud i Nes mye omtalt i avisene.


== Tettsteder i Nes kommune ==


== Kommunevåpen ==
Kommunevåpenet symboliserer landbruket med det grønne, skogbruket med trestokker i gult, og møtet mellom elvene Glomma og Vorma med trestokkenes Y-form.


== Politikk ==


=== Kommunestyrevalget 2019 ===
Kilde: og.


=== Kommunestyrevalget 2015 ===
.


== Tusenårssted ==
Kommunens tusenårssted er Nes kirkeruiner på Nestangen som var en del av gamle Nes prestegård før områdene ble overført til nye Nes prestegård på Disen gård. I dag er områdene utskilt fra Disen, og tilhører kommunen - men bærer fortsatt prestegårdens nummer 83. Nestangen ligger i nærheten av Vormsund, hvor elvene Glomma og Vorma møtes. Kirken ble bygget på 1100-tallet som en av tre fylkeskirker på Romerike.
Kirkeruinene ligger i et svært rasutsatt område. Leirmassene har gjentatte ganger rast ut og tatt med seg deler av den tilhørende kirkegården. Det er beskrevet et ras som tok med seg kister ut i Glomma, slik at de senere ble funnet flere mil lenger sør.
Under den nordiske syvårskrigen mot Sverige, i 1567, ble gamle Nes kirke satt i brann. Den ble gjenreist, og i 1697 utvidet til korskirke. I 1854 slo lynet ned, kirken brant og ble ikke gjenoppbygd. Ruinene benyttes idag til gudstjenester, bryllup og som konsertarena.
Riksantikvaren har beordret utbedring av ruinene, da det stadig faller ned deler av dem.


== Kjente nesbuer ==
Jens Colstrup (1646-1720), prest og motstandsmann
Thor Olsen (1786-1868), Kristianiakjøpmann og mesén
Gudbrand Bøhn (1839-1906), fiolinist og konsertmester
Reidar Th. Christiansen (1886-1971), professor i folkeminnevitenskap ved UiO
Jacob Jervell (1925-2014), professor i teologi ved Universitetet i Oslo
Haakon Engelsen (født 1933), kunstmaler
Jon Atle Gaarder (1934-2020), ambassadør
Berit Mørdre (1940-2016), langrennsløper
Elias Akselsen (født 1947), vokalist og tradisjonsformidler
Torgeir Rebolledo Pedersen (født 1949), forfatter
Brigitte Stolpmann (født 1954), kunsthistoriker og fotograf
Åslaug Haga (født 1959), statsråd, leder av Senterpartiet 2003-2008
Tone W. Trøen (født 1966), politiker (H), stortingspresident 2018-2021
Geir Frigård (født 1970), fotballspiller
Sverre Myrli (født 1971), stortingsrepresentant (Ap) 1997-2001 og fra 2005.
Amund Maarud (født 1981), musiker
Ole-Kristian Tollefsen (født 1984), idrettsutøver, ishockey
Amund Grøndahl Jansen (født 1994), profesjonell syklist (Team Jumbo-Visma)
Tiril Udnes Weng (født 1996), langrennsløper
Lotta Udnes Weng (født 1996), langrennsløper


== Media ==
Raumnes, lokalavisen for Nes på Romerike, kommer ut tre ganger i uken. I tillegg har Romerikes Blad og Glåmdalen avdelingskontorer.


== Utdanning ==
Kommunen har ni barneskoler:

Fenstad skole – tidligere Jerpestad skole, navneendring fra 1. august 2010
Skogbygda skole
Neskollen skole
Udnes skole
Årnes skole
Østgård skole
Fjellfoten skole
Framtun skole
Auli skoleBarneskoler nedlagt i 2010:

Brårud skole
Opaker skole
Vormsund skoleVidere er det to ungdomsskoler:

Vormsund ungdomsskole
Runni ungdomsskoleI tillegg er det to videregående skoler:

Nes videregående skole
Hvam videregående skole


== Idrett ==
Anlegg
Fotballbaner:

Fenstad stadion i Fenstad
Vestsiden stadion på Brårud
Skogbygda idrettsplass i Skogbygda
Funnefoss stadion på Opakermoen
Hvam stadion ved Tomteråsen
Haga stadion på Haga
Årnes stadion på ÅrnesAndre idrettsanlegg:

Nes skianlegg i Fenstad
Nes golfklubb – 18-hulls golfbane på Rommen
Hvam golfklubb – 9-hulls golfbane på Hvam ved Tomteråsen
Nes ridesenter på Årnes
Runnirinken på Årnes hvor Nes Ishockeyklubb holder til.
Neshallen på Årnes


== Severdigheter ==

Nes samlinger

Nes kirkeruiner – se ovenfor
Stein skole – også kjent som Eventyrskolen
Funnefoss industriarbeidermuseum – det gamle tresliperiet med arbeiderboliger
Arbeidersmåbruket Furuset – småbruk fra 1909, bevart slik det var den gang
Auli mølle – den gamle mølla på Auli er fremdeles i driftsklar standAndre severdigheter

Disen – prestegård for Nes prestegjeld.
Gamle Hvam Museum – museum der en finner den store gamle ærverdige gården Store Hvam med tilhørende bygninger
Svanfoss sluse – sluse beliggende i Fenstad
Seterstøa stasjon – gammel stasjonsbygning som fremdeles er i bruk


== Referanser ==


== Eksterne lenker ==
Offisielt nettsted 
(en) Nes, Viken – kategori av bilder, video eller lyd på Commons 
(no) Nes i Store norske leksikon
(no) Raumnes Lokalavisen for Nes på Romerike
(no) Hjemmeside for skolene i Nes kommune
(no) Nes Ishockeyklubb
(no) Kulturminner i Nes på Kulturnett Akershus